b'\n_START_ARTICLE_\nModemas\n_START_PARAGRAPH_\nModemas (angli\xc5\xa1k\xc5\xb3 termin\xc5\xb3 modulator-demodulator (liet. moduliatorius-demoduliatorius) trumpinys)\xc2\xa0\xe2\x80\x93 \xc4\xafrenginys, kuris moduliuoja analogin\xc4\xaf ne\xc5\xa1lio signal\xc4\x85, siekiant u\xc5\xbekoduodi skaitmenin\xc4\x99 informacij\xc4\x85. Jis taip pat atlieka ir atvirk\xc5\xa1\xc4\x8di\xc4\x85 funkcij\xc4\x85: demoduliuoja ne\xc5\xa1lio signal\xc4\x85, kad i\xc5\xa1koduot\xc5\xb3 perduot\xc4\x85 informacij\xc4\x85. Paprastai kalbant, tai \xc4\xafrenginys, kei\xc4\x8diantis analoginius signalus \xc4\xaf skaitmeninius ir atvirk\xc5\xa1\xc4\x8diai._NEWLINE_Pavyzd\xc5\xbeiui, vienas i\xc5\xa1 da\xc5\xbeniausiai sutinkam\xc5\xb3 pritaikymo sri\xc4\x8di\xc5\xb3: naudojimasis internetu per analoginio telefono linijas. Modemas ver\xc4\x8dia skaitmeninius kompiuterio signalus \xc4\xaf analoginius telefono signalus ir atvirk\xc5\xa1\xc4\x8diai. Taip pat naudojami kabeliniai modemai, jungiantys kompiuter\xc4\xaf prie tinklo per kabelin\xc4\x97s televizijos kabel\xc4\xaf.'